ΚΑΝΟΝΙΣΜΟΣ (ΕΚ) αριθ. 478/97 ΤΗΣ ΕΠΙΤΡΟΠΗΣ της 14ης Μαρτίου 1997 για τις λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά την προαναγνώριση των ομάδων παραγωγών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 48,

Εκτιμώντας:

ότι το άρθρο 14 του κανονισμού (ΕΚ) αριθ. 2200/96 προβλέπει τη δυνατότητα μεταβατικής περιόδου προαναγνώρισης για να μπορέσουν οι νέες ομάδες παραγωγών ή εκείνες που δεν έχουν αναγνωρισθεί δυνάμει του κανονισμού (ΕΟΚ) αριθ. 1035/72 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (3), να συμμορφωθούν προς τους όρους αναγνώρισης που προβλέπονται στο άρθρο 11 του κανονισμού (ΕΚ) αριθ. 2200/96 7 ότι πρέπει, επομένως, να καθορισθούν ορισμένοι όροι για τη χορήγηση της προαναγνώρισης στις ομάδες παραγωγών που υποβάλλουν σχέδιο 7

ότι, για να ευνοηθεί η δημιουργία σταθερών οργανώσεων παραγωγών που θα είναι σε θέση να συμβάλουν στην πραγματοποίηση των στόχων της κοινής οργάνωσης αγοράς σε διαρκή βάση, πρέπει να χορηγηθεί προαναγνώριση στις ομάδες παραγωγών που μπορούν να αποδείξουν την ικανότητα συμμόρφωσής τους προς όλους τους όρους του άρθρου 11 του κανονισμού (ΕΚ) αριθ. 2200/96 εντός περιορισμένου χρονικού διαστήματος 7

ότι, για να μπορέσουν οι ομάδες παραγωγών να προσαρμοστούν σταδιακά στους όρους που προβλέπονται στο άρθρο 11 του κανονισμού (ΕΚ) αριθ. 2200/96 και στον κανονισμό (ΕΚ) αριθ. 412/97 της Επιτροπής (4) για την αναγνώριση των οργανώσεων παραγωγών, πρέπει να προβλεφθούν λιγότερο αυστηροί όροι για την χορήγηση της προαναγνώρισης 7 ότι πρέπει επίσης να επιτραπεί στα κράτη μέλη να καθορίσουν αυστηρότερους όρους από εκείνους που προβλέπονται στον παρόντα κανονισμό, χωρίς ωστόσο να είναι αυστηρότεροι από τους όρους που προβλέπονται στο άρθρο 11 του κανονισμού (ΕΚ) αριθ. 2200/96 και στον κανονισμό (ΕΚ) αριθ. 412/97, ώστε να ληφθούν υπόψη οι διαφορετικές συνθήκες παραγωγής και εμπορίας στα διάφορα κράτη μέλη 7

ότι, για να δοθεί η δυνατότητα αναδιάρθρωσης των αναγνωρισμένων οργανώσεων παραγωγών, η υποχρέωση που προβλέπεται στο άρθρο 11 παράγραφος 1 στοιχείο γ) σημείο 2 του κανονισμού (ΕΚ) αριθ. 2200/96, πρέπει να απαιτείται μόνο όταν η προαναγνωρισμένη ομάδα παραγωγών έχει λάβει την αναγνώριση, με την επιφύλαξη καθορισμού αυστηρότερων όρων από τα κράτη μέλη 7

ότι, για να μπορέσουν οι ομάδες παραγωγών να υποβάλουν σχέδιο αναγνώρισης σύμφωνα με το άρθρο 14 του κανονισμού (ΕΚ) αριθ. 2200/96, πρέπει να διευκρινισθούν οι πληροφορίες που οι ομάδες παραγωγών πρέπει να προσκομίσουν στο σχέδιο 7

ότι, για να μπορέσουν οι ομάδες παραγωγών να ανταποκριθούν καλύτερα στους όρους αναγνώρισης, είναι αναγκαίο να επιτραπούν τροποποιήσεις στο σχέδιο αναγνώρισης 7 ότι, για το σκοπό αυτό, πρέπει να προβλεφθεί ότι το κράτος μέλος μπορεί να ζητήσει από την ομάδα παραγωγών διορθωτικά μέτρα με σκοπό την εξασφάλιση της πραγματοποίησης του σχεδίου 7

ότι, για να μπορέσει η ομάδα παραγωγών να ικανοποιήσει τους όρους που ορίζονται στο άρθρο 11 του κανονισμού (ΕΚ) αριθ. 2200/96 και στον κανονισμό (ΕΚ) αριθ. 412/97 πριν από το τέλος του σχεδίου αναγνώρισης, πρέπει να προβλεφθούν διατάξεις για να δοθεί στην εν λόγω ομάδα η δυνατότητα υποβολής αίτησης αναγνώρισης βάσει των εν λόγω κανονισμών 7 ότι, για λόγους συνοχής, η χορήγηση της εν λόγω αναγνώρισης στην ομάδα παραγωγών σημαίνει τη λήξη του σχεδίου αναγνώρισης 7

ότι, για να δοθεί η δυνατότητα στις προαναγνωρισμένες ομάδες παραγωγών να εφαρμόσουν επιχειρησιακό πρόγραμμα σύμφωνα με τον κανονισμό (ΕΚ) αριθ. 411/97 της Επιτροπής (5) μόλις τους χορηγηθεί η αναγνώριση, πρέπει να προβλεφθεί η δυνατότητα για τις εν λόγω ομάδες, υποβολής σχεδίου επιχειρησιακού προγράμματος κατά την υποβολή της αίτησης αναγνώρισης 7

ότι, με σκοπό την εξασφάλιση της ορθής διαχείρισης της κοινής οργάνωσης αγοράς, θα πρέπει τα κράτη μέλη να ενημερώνουν τακτικά την Επιτροπή για την εξέλιξη της κατάστασης της χορήγησης των προαναγνωρίσεων καθώς και για την εξέλιξη του τομέα σύμφωνα με το άρθρο 9 του κανονισμού (ΕΚ) αριθ. 412/97 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός θεσπίζει τους ελάχιστους όρους για την προαναγνώριση των ομάδων παραγωγών που αναφέρονται στο άρθρο 14 του κανονισμού (ΕΚ) αριθ. 2200/96.

Τα κράτη μέλη μπορούν να προβλέψουν αυστηρότερους όρους καθώς και συμπληρωματικές υποχρεώσεις σε σχέση με τις διατάξεις του παρόντος κανονισμού.

Άρθρο 2

1. Οι νέες ομάδες παραγωγών ή εκείνες που δεν έχουν αναγνωριστεί βάσει του κανονισμού (ΕΟΚ) αριθ. 1035/72 και οι οποίες ζητούν προαναγνώριση σύμφωνα με το άρθρο 14 του κανονισμού (ΕΚ) αριθ. 2200/96, υποβάλλουν σχέδιο αναγνώρισης για έγκριση στην αρμόδια αρχή του κράτους μέλους όπου έχει την έδρα της η ομάδα παραγωγών.

2. Το σχέδιο αναγνώρισης τίθεται σε εφαρμογή κατά περιόδους ενός έτους από την ημερομηνία αποδοχής του από την αρμόδια εθνική αρχή. Η διάρκειά του δεν μπορεί να υπερβεί την πενταετία από την ημερομηνία αποδοχής.

Άρθρο 3

1. Κατά την υποβολή του σχεδίου αναγνώρισης, η ομάδα παραγωγών πρέπει:

α) να είναι σύμφωνη με τους όρους του άρθρου 11 του κανονισμού (ΕΚ) αριθ. 2200/96, παράγραφος 1 στοιχεία α) και β) στοιχείο γ) σημείο 4, στοιχείο δ) και παράγραφος 2 στοιχείο β) 7

β) να αποδείξει ότι:

1. συγκεντρώνει ελάχιστο αριθμό παραγωγών του οποίου το επίπεδο καθορίζεται στο ήμιση του αριθμού που ορίζεται στα παραρτήματα Ι και ΙΙ του κανονισμού (ΕΚ) αριθ. 412/97 σε κάθε περίπτωση με ελάχιστο αριθμό το 5 7

2. ο ελάχιστος όγκος εμπορεύσιμης παραγωγής των μελών είναι ίσος ή μεγαλύτερος του 50 % του ελάχιστου όγκου παραγωγής που αναφέρεται στα παραρτήματα Ι και ΙΙ του κανονισμού (ΕΚ) αριθ. 412/97.

2. Στην περίπτωση εφαρμογής από το κράτος μέλος του άρθρου 2 παράγραφος 2 του κανονισμού (ΕΚ) αριθ. 412/97, το ποσοστό της εμπορεύσιμης παραγωγής που αναφέρεται στην εν λόγω παράγραφο δεν μπορεί να είναι μικρότερο από 8 % 7 ο ελάχιστος αριθμός παραγωγών είναι 10 για τις οργανώσεις παραγωγών που αναφέρονται στο άρθρο 11 παράγραφος 1 στοιχείο α) σημεία i) έως iv) του κανονισμού (ΕΚ) αριθ. 2200/96, και 5 για εκείνες που αναφέρονται στην παράγραφο 1 στοιχείο α) σημεία vi) και vii) και στην παράγραφο 3 του εν λόγω άρθρου.

3. Οι διατάξεις του κανονισμού (ΕΚ) αριθ. 412/97 εφαρμόζονται τηρουμένων των αναλογιών με εξαίρεση το άρθρο 7 του εν λόγω κανονισμού.

Άρθρο 4

1. Το προσχέδιο αναγνώρισης περιλαμβάνει τουλάχιστον τα ακόλουθα στοιχεία:

α) τη διάρκεια του σχεδίου 7

β) την περιγραφή της αρχικής κατάστασης όσον αφορά κυρίως τον αριθμό των παραγωγών που είναι μέλη με πλήρη κατάλογο των μελών, την παραγωγή, την εμπορία και τις υποδομές 7

γ) τους στόχους του σχεδίου 7

δ) τις ενέργειες που πρόκειται να αναληφθούν και τα μέσα για την επίτευξη των προβλεπόμενων στόχων για κάθε έτος εφαρμογής του σχεδίου καθώς και ανάλυση κόστους/ωφέλειας 7

ε) τις ενέργειες που πρόκειται να αναληφθούν για την ικανοποίηση, το αργότερο στο τέλος του σχεδίου αναγνώρισης των όρων που αναφέρονται στο άρθρο 11 παράγραφος 1 στοιχείο γ) σημεία 1, 2, 3 και 5 στον κανονισμό (ΕΚ) αριθ. 2200/96 και στον κανονισμό (ΕΚ) αριθ. 412/97.

2. Οι ενέργειες που αναφέρονται στην παράγραφο 1 στοιχείο δ) του παρόντος άρθρου περιλαμβάνουν επίσης τις ενέργειες που αναφέρονται στο άρθρο 11 παράγραφος 2 στοιχεία γ) και δ) του κανονισμού (ΕΚ) αριθ. 2200/96 και τα ακόλουθα στοιχεία των οποίων η πραγματοποίηση μπορεί να γίνει σταδιακά κατά τη διάρκεια του σχεδίου:

α) εφαρμογή των διατάξεων που προβλέπονται στο άρθρο 11 παράγραφος 1 στοιχείο γ) σημείο 3 του κανονισμού (ΕΚ) αριθ. 2200/96 7

β) σχεδιασμός της παραγωγής 7

γ) στρατηγική πώλησης, ανάπτυξη των εμπορικών κυκλωμάτων και προώθηση 7

δ) ενέργειες για τη βελτίωση της ποιότητας των προϊόντων 7

ε) αναγκαίο προσωπικό.

Στο σχέδιο πρέπει να φαίνεται κυρίως το προβλεπόμενο κόστος των αναγκαίων επενδύσεων για την πραγματοποίηση του σχεδίου, κατανεμημένο ανά ενέργεια και ανά έτος εκτέλεσης.

3. Η αρμόδια εθνική αρχή αποφασίζει σχετικά με το σχέδιο αναγνώρισης εντός τριών μηνών από την παραλαβή του προσχεδίου που συνοδεύεται από όλα τα δικαιολογητικά.

4. Η αρμόδια εθνική αρχή εξασφαλίζει:

α) με όλους τους κατάλληλους τρόπους συμπεριλαμβανομένων των επιτόπιων ελέγχων, την ακρίβεια των πληροφοριών στο πλαίσιο της παραγράφου 1 στοιχεία β) και γ) 7

β) την οικονομική συνοχή, την τεχνική ποιότητα του σχεδίου, την αξιοπιστία των εκτιμήσεων του σχεδίου επενδύσεων καθώς και τον προγραμματισμό της εκτέλεσης.

5. Η αρμόδια εθνική αρχή, ανάλογα με την περίπτωση:

α) εγκρίνει το σχέδιο και χορηγεί την προαναγνώριση 7

β) ζητά τροποποιήσεις του σχεδίου. Η έγκριση μπορεί να χορηγηθεί μόνο εάν οι απαιτούμενες τροποποιήσεις έχουν ενσωματωθεί στο σχέδιο 7

γ) απορρίπτει το σχέδιο.

6. Πριν τη χορήγηση της προαναγνώρισης, το κράτος μέλος ενημερώνει την Επιτροπή σχετικά με την απόφασή της σύμφωνα με το άρθρο 14 παράγραφος 4 του κανονισμού (ΕΚ) αριθ. 2200/96.

Κοινοποιεί την απόφασή του στην ομάδα παραγωγών.

Το κράτος μέλος ανακοινώνει στην Επιτροπή, κατά τη διάρκεια του μήνα που ακολουθεί την κοινοποίηση της έγκρισης του σχεδίου αναγνώρισης στην ομάδα παραγωγών, τα στοιχεία του εν λόγω σχεδίου, την ημερομηνία της προαναγνώρισης και τη διάρκεια του σχεδίου.

Άρθρο 5

1. Η εφαρμογή του σχεδίου αναγνώρισης αρχίζει την 1η του μήνα που έπεται της έγκρισής του.

2. Μπορούν να ζητηθούν τροποποιήσεις των σχεδίων από τις ομάδες παραγωγών οι οποίες συνοδεύονται από όλα τα δικαιολογητικά.

Για κάθε τροποποίηση του σχεδίου, η αρμόδια εθνική αρχή αποφασίζει εντός τριών μηνών από την παραλαβή της αίτησης τροποποίησης και μετά από εξέταση των υποβαλλομένων λόγων. Κάθε αίτηση τροποποίησης για την οποία δεν έχει ληφθεί απόφαση εντός της ανωτέρω προθεσμίας θεωρείται ότι έχει απορριφθεί.

Άρθρο 6

Το αργότερο κατά τη διάρκεια του τέταρτου μήνα που έπεται της λήξης ενός έτους του σχεδίου αναγνώρισης, η ομάδα παραγωγών υποβάλλει στην αρμόδια αρχή του κράτους μέλους αντίγραφο των λογιστικών καταστάσεών της του περασμένου έτους.

Άρθρο 7

1. Η αρμόδια εθνική αρχή εξασφαλίζει, μέσω ελέγχων και επιθεωρήσεων, την εξέλιξη της υλοποίησης του σχεδίου σε ετήσια βάση 7 η αρχή διαπιστώνει, ιδίως, το βαθμό της πραγματοποίησης των ενεργειών που πρέπει να αναληφθούν για τη συμμόρφωση, το αργότερο έως το τέλος του σχεδίου αναγνώρισης προς τους όρους που αναφέρονται στο άρθρο 11 του κανονισμού (ΕΚ) αριθ. 2200/96 και εκείνους που προβλέπονται στον κανονισμό (ΕΚ) αριθ. 412/97.

2. Μπορούν να ζητηθούν διορθωτικά μέτρα στην ομάδα παραγωγών από την αρμόδια εθνική αρχή, εάν το κράτος μέλος διαπιστώσει απόκλιση στην υλοποίηση του σχεδίου και εάν η εν λόγω απόκλιση θέτει σε κίνδυνο την υλοποίησή του.

Το κράτος μέλος ενημερώνει την Επιτροπή σχετικά με την απόφασή του.

Άρθρο 8

Ομάδα παραγωγών που θέτει σε εφαρμογή σχέδιο αναγνώρισης μπορεί, οποιαδήποτε στιγμή, να υποβάλει αίτηση αναγνώρισης στο πλαίσιο του άρθρου 11 του κανονισμού (ΕΚ) αριθ. 2200/96 βάσει των όρων που προβλέπονται από τον κανονισμό (ΕΚ) αριθ. 412/97. Από την ημερομηνία υποβολής της εν λόγω αίτησης, η ομάδα αυτή μπορεί να υποβάλει σχέδιο επιχειρησιακού προγράμματος, βάσει των όρων του κανονισμού (ΕΚ) αριθ. 411/97.

Άρθρο 9

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.

(2) ΕΕ αριθ. L 118 της 20. 5. 1972, σ. 1.

(3) ΕΕ αριθ. L 132 της 16. 6. 1995, σ. 8.

(4) ΕΕ αριθ. L 62 της 4. 3. 1997, σ. 16.

(5) ΕΕ αριθ. L 62 της 4. 3. 1997, σ. 9.